9. ΝΟΜΟΣ υπ' αριθ. 1301 της 22/29 Οκτ. 1982 (ΦΕΚ Α΄ 132)  Ενώσεις Εφέδρων σε εφεδρεία Αξιωματικών των Ενόπλων Δυνάμεων. Άρθρ.1.-1.Ιδρύονται οι παρακάτω Ενώσεις Εφέδρων σε εφεδρεία Αξιωματικών των Ε.Δ., χωριστά κατά τοπική περιφέρεια της Χώρας, που αποτελούν Νομικά Πρόσωπα Δημοσίου Δικαίου(ΝΠΔΔ): α."Ανώτατη Πανελλήνια Ομοσπονδία Εφέδρων Αξιωματικών (ΑΠΟΕΑ)", με έδρα την Αθήνα, για όλη την Επικράτεια. β."Σύνδεσμος Εφέδρων Αξιωματικών Νομού (ΣΕΑΝ)", κατά νομό με έδρα την πρωτεύουσα του νομού. Ειδικά για το νομό Αττικής, ιδρύονται Σύνδεσμοι Εφέδρων Αξιωματικών περιοχών Αθήνας με έδρα την Αθήνα, Διαμερίσματος Ανατολικής Αττικής με έδρα την Αγία Παρασκευή, Διαμερίσματος Δυτικής Αττικής με έδρα το Αιγάλεω και Πειραιώς με έδρα τον Πειραιά. Σελ. 1006(δ) Τεύχος ΣΤ33-Σελ. 88 Στην πρωτεύουσα κάθε επαρχίας ή σε δήμο με πληθυσμό πάνω από 10.000 κατοίκους μπορεί να οργανωθεί από τους ΣΕΑΝ, μέ απόφαση του ΥΕΘΑ, "Παράρτημα Συνδέσμου Εφέδρων Αξιωματικών" του οικείου νομού, με έδρα την πρωτεύουσα της επαρχίας ή του δήμου. Με την απόφαση αυτή θα καθορίζονται τα σχετικά με την οργάνωση, υπαγωγή και λειτουργία των παραρτημάτων. 2.Τα ΝΠΔΔ που αναφέρονται στην παρ. 1 του παρόντος άρθρου ανήκουν στην εποπτεία του Υπουργού Εθνικής Άμυνας. Άρθρ.10.-Με Υπουργικές αποφάσεις, που δημοσιεύονται στην Εφημερίδα της Κυβέρνησης, ρυθμίζονται τα του Κανονισμού Λειτουργίας της Ανώτατης Πανελλήνιας Ομοσπονδίας Εφέδρων Αξιωματικών (ΑΠΟΕΑ), των Συνδέσμων Εφέδρων Αξιωματικών Νομών (ΣΕΑΝ) και των Παραρτημάτων τους, καθώς και κάθε λεπτομέρεια για την εφαρμογή αυτού του νόμου. Άρθρ.11.-1.Η θητεία των Διοικητικών Συμβουλίων των Ενώσεων Εφέδρων Αξιωματικών που ιδρύθηκαν με τις διατάξεις του Α.Ν. 628/1968, παρατείνεται μέχρι της εκλογής των νέων Διοικητικών Συμβουλίων σύμφωνα με τις διατάξεις αυτού του νόμου. 2.Τα περιουσιακά στοιχεία των ανωτέρω Ενώσεων του Α.Β. 628/1968 περιέρχονται στην ΑΠΟΕΑ και στους αντίστοιχους ΣΕΑΝ, που ιδρύονται με τις διατάξεις αυτού του νόμου. 3.Τα περιουσιακά στοιχεία των Ενώσεων Τραυματιών– Πολεμιστών Οπλιτών περιέρχονται στις αντίστοιχες Ενώσεις ιδιωτικού δικαίου που θα συσταθούν, άλλως στο Δημόσιο. Άρθρ.12.-Με τη δημοσίευση του παρόντος καταργείται: α.Ο Α.Ν. 628/1968 "περί συγχωνεύσεως των Ενώσεων των Εφέδρων Αξιωματικών, Ανθυπασπιστών και Οπλιτών των Ενόπλων Δυνάμεων της Χώρας". β.Κάθε γενική ή ειδική διάταξη που αντίκειται σ’ αυτό το νόμο. Άρθρ.13.-Η ισχύς αυτού του νόμου αρχίζει με τη δημοσίευσή του στην Εφημερίδα της Κυβερνήσεως. Σελ. 1006,02(η) Τεύχος 1192–Σελ. 100 Άρθρ.2.-Σκοπός των παραπάνω Ενώσεων είναι : α.Ενημέρωση των Εφέδρων σε εφεδρεία Αξιωματικών στις τεχνολογικές εξελίξεις στις Ε.Δ. από την εισαγωγή νέων οπλικών συστημάτων και στις σύγχρονες μεθόδους διοίκησης και ηγεσίας. β.Βελτίωση της ετοιμότητας των Εφεδρικών δυνάμεων της Χώρας για την καλύτερη αντιμετώπιση των προβλημάτων πού ανακύπτουν σε περίπτωση επιστράτευσης και πολεμικής κινητοποίησης. γ.Καλλιέργεια της ψυχικής ενότητας μεταξύ των Εφέδρων Αξιωματικών και επιδίωξη της ηθικής και πνευματικής εξύψωσής τους, και δ.διατήρηση της επαφής τους με τις Ε.Δ. Άρθρ.3.-1.Μέλη της Ανώτατης Πανελλήνιας Ομοσπονδίας Εφέδρων Αξιωματικών (ΑΠΟΕΑ) είναι οι Σύνδεσμοι Εφέδρων Αξιωματικών Νομών (ΣΕΑΝ). 2.Μέλη των ΣΕΑΝ είναι οι Έφεδροι σε εφεδρεία Αξιωματικοί και των τριών κλάδων των Ε.Δ., που ελεύθερα και με δική τους προαίρεση επιθυμούν να γίνουν μέλη τους και εγγράφονται στον οικείο Σύνδεσμο του νομού που κατοικούν. Στους ΣΕΑΝ μπορούν να γίνουν κανονικά μέλη και οι Έφεδροι Ανθυπασπιστές.  36.Λ.γ.6-9 Ενώσεις Εφέδρων Αξιωματικών Άρθρ.4.-1.Η Ομοσπονδία και οι Σύνδεσμοι διοικούνται από Διοικητικά Συμβούλια (ΔΣ), που η θητεία τους είναι τριετής. 2.Τα Δ.Σ. απαρτίζονται ως ακολούθως: α.Της Ομοσπονδίας: Από 25 μέλη, δηλαδή τον Πρόεδρο, τον Αντιπρόεδρο, τον Γενικό Γραμματέα, τον Ταμία και 21 μέλη. β.Των Συνδέσμων: Από 10 μέλη, δηλαδή από τον Πρόεδρο, τον Γενικό Γραμματέα, τον Ταμία και 7 μέλη. 3.Τα παραπάνω Συμβούλια αποτελούν τα όργανα διοίκησης και διαχείρισης των Νομικών Προσώπων που αντιπροσωπεύουν και υπόκεινται κατά την ενάσκηση των καθηκόντων τους στον έλεγχο του Υπουργού Εθνικής Άμυνας. Άρθρ.5.-1.Για να εκλεγεί ένα μέλος του Δ.Σ. απαιτείται: α.Να είναι μέλος του Συνδέσμου. β.Να μη στερείται της ελεύθερης διαχείρισης της περιουσίας του. γ.Να μη καταδικάσθηκε σε εγκληματική ποινή που να συνεπάγεται τις από τα άρθρ. 59–65 του Π. Κώδικα προβλεπόμενες στερήσεις και ανικανότητες. δ.Να είναι ταμειακά εντάξει με το Σύνδεσμο. 2.Τα μέλη του Δ.Σ. των Συνδέσμων εκλέγονται κάθε τρία χρόνια με μυστική ψηφοφορία, από τα παρόντα και ταμειακά εντάξει μέλη τους. 3.Τα μέλη του Δ.Σ. της Ομοσπονδίας εκλέγονται κάθε τρία χρόνια με μυστική ψηφοφορία, από αριθμό εκλεκτόρων αντιπροσώπων των Συνδέσμων, ως εξής: α.Όταν ο αριθμός των εγγεγραμμένων μελών του Συνδέσμου είναι μέχρι 100, ο Σύνδεσμος εκπροσωπείται στην ψηφοφορία από έναν αντιπρόσωπο, όταν είναι από 101 έως 200 από δύο αντιπροσώπους και όταν είναι πάνω από 200 ο αριθμός των δύο αντιπροσώπων αυξάνεται με ένα κάθε 300 επί πλέον μέλη. β.Οι εκλέκτορες που αντιπροσωπεύουν τους Συνδέσμους εκλέγονται με ισάριθμους αναπληρωματικούς κατά την ίδια με την εκλογή των μελών του Δ.Σ. ψηφοφορία και σύμφωνα με όσα ορίζονται στην προηγούμενη παράγραφο. 4.Με απόφαση του Υπουργού Εθνικής Άμυνας ρυθμίζονται τα σχετικά με την υποβολή υποψηφιοτήτων, τον τρόπο εκλογής των μελών του Δ.Σ. των Συνδέσμων και της Ομοσπονδίας, τη διεξαγωγή της ψηφοφορίας και γενικά κάθε λεπτομέρεια για την εφαρμογή των διατάξεων του παρόντος άρθρου. 5.Η ιδιότητα του μέλους Δ.Σ. είναι τιμητική και άμισθη. Άρθρ.6.-1.Τα μέλη των Δ.Σ., αφού συνέλθουν μέσα σε ένα μήνα από την εκλογή τους σε ειδική γι’ αυτό το σκοπό συνεδρίαση, εκλέγουν μεταξύ τους τον Πρόεδρο, τον Αντιπρόεδρο, το Γενικό Γραμματέα και το Ταμία. 2.Η εκλογή γίνεται εφ’ όσον παρευρίσκονται τα 2/3 τουλάχιστον του συνόλου των μελών, με μυστική ψηφοφορία. Για την εκλογή απαιτείται η απόλυτη πλειοψηφία των παρόντων μελών. Εάν δεν επιτευχθεί πλειοψηφία κατά την πρώτη ψηφοφορία, επαναλαμβάνεται αυτή μεταξύ αυτών που πλειοψήφησαν, για κάθε αξίωμα, μέχρι να επιτευχθεί απόλυτη πλειοψηφία. Εάν δεν επιτευχθεί η ανωτέρω πλειοψηφία των 2/3 των μελών, μπορεί να επαναληφθεί σε 8 ημέρες, οπότε απαιτείται η πλειοψηφία των 3/5 των μελών και σε περίπτωση μη επιτυχίας και της πλειοψηφίας αυτής αρκεί η απλή πλειοψηφία των παρόντων μελών. 3.Τα μέλη του Δ.Σ. της Ομοσπονδίας εκλέγουν κατά τον ίδιο τρόπο μεταξύ των μελών την Εκτελεστική Επιτροπή (ΕΕ) της, που αποτελείται από 7 μέλη, η οποία αφού συνέλθει νόμιμα εκλέγει τον Πρόεδρο και το Γενικό Γραμματέα, με τους αναπληρωτές τους. Από τα 7 μέλη της Εκτελεστικής Επιτροπής τα 5 τουλάχιστο πρέπει να διαμένουν στην περιοχή του Λεκανοπεδίου Αττικής. 4.Η ΕΕ συνεδριάζει νόμιμα εφ’ όσον παρίστανται τουλάχιστο 5 μέλη. Άρθρ.7.-Οι πόροι των Ενώσεων προέρχονται ως ακολούθως: α.Της Ομοσπονδίας: 1)Από εισφορές και επιχορηγήσεις που θα καθορίζονται με απόφαση του Υπουργείου Εθνικής Άμυνας. 2)Από εισφορές, δωρεές, κληρονομιές, κληροδοσίες και επιχορηγήσεις από διάφορα φυσικά ή νομικά προς την Ομοσπονδία. β.Των Συνδέσμων: 1)Από τις μηνιαίες συνδρομές των μελών τους, το ύψος των οποίων καθορίζεται με απόφαση του Διοικητικού Συμβουλίου που εγκρίνεται από τον Υπουργό Εθνικής Άμυνας. 2)Από εισφορές, δωρεές, κληρονομιές, κληροδοσίες και επιχορηγήσεις από διάφορα φυσικά ή νομικά πρόσωπα προς τους Συνδέσμους. Άρθρ.8.-1.Στην Ανώτατη Πανελλήνια Ομο-σπονδία Εφέδρων Αξιωματικών συστήνεται Πειθαρχικό Συμβούλιο το οποίο ορίζεται μα διαταγή του ΥΕΘΑ. 2.Το Πειθαρχικό Συμβούλιο αποτελείται από 5 μέλη με ισάριθμα αναπληρωματικά, δηλαδή από έναν Εφέτη της Τακτικής Δικαιοσύνης ως Πρόεδρο, έναν Ανώτερο Αξιωματικό της αρμόδιας Υπηρεσίας του ΓΕΕΘΑ και από τρία μέλη των Συνδέσμων, επιλεγόμενα από τριπλάσιο αριθμό που προτείνεται από την Ομοσπονδία μετά από υπόδειξη των Συνδέσμων. 3.Το Πειθαρχικό Συμβούλιο, η διάρκεια του οποίου ορίζεται διετής, επιλαμβάνεται υποθέσεων που παραπέμπονται από τα Δ.Σ. των Ενώσεων. Επίσης επιλαμβάνεται κάθε αναφοράς, αίτησης  ή καταγγελίας κατά μέλους Δ.Σ. ή και αυτεπάγγελτα κατόπιν προτάσεων  είτε  κάποιου  από  τα μέλη του,  (Αντί για τη σελ. 1006,01(ζ)  Σελ. 1006,01(η) Τεύχος 1192–Σελ. 99 Ενώσεις Εφέδρων Αξιωματικών 36.Λ.γ.9 είτε της αρμοδίας Υπηρεσίας του Υπουργείου Εθνικής Άμυνας και για θέματα που αφορούν σε ενέργειες ή παραλείψεις αντικείμενες σε καθήκοντα που απορρέουν από την ιδιότητα του καθώς και της συμπεριφοράς και διαγωγής του γενικά σαν μέλους Συνδέσμου ή Δ.Σ. μέσα στον κύκλο των υποχρεώσεών του. 4.Οι αποφάσεις του Πειθαρχικού Συμβουλίου λαμβάνονται κατά πλειοψηφία, κατ’ αυτών δε εφ’ όσον επιβάλλουν τις από τα στοιχ. γ, δ και ε της παρ. 5 ποινές, επιτρέπεται προσφυγή στον Υπουργό Εθνικής Άμυνας μέσα σε ένα μήνα από την κοινοποίηση της απόφασης. Ο Υπουργός αποφαίνεται για την προσφυγή που υποβλήθηκε μέσα σε 60 ημέρες από την ημερομηνία υποβολής της. 5.Οι διοικητικές ποινές που επιβάλλονται από το Πειθαρχικό Συμβούλιο συνίστανται: α.Σε παραίνεση. β.Σε διατύπωση μομφής. γ.Σε στέρηση του κατεχόμενου αξιώματος (Προέδρου, Αντιπροέδρου, Γενικού Γραμματέα ή μέλους Δ.Σ.). δ.Σε αποκλεισμό ανάκτησης της θέσης ή αξιώματος για χρόνο από 3 μήνες μέχρι 5 έτη. ε.Σε οριστική στέρηση της ιδιότητας σαν μέλους με τη διαγραφή από τους οικείους Συνδέσμους. Άρθρ.9.-Με απόφαση του Υπουργού Εθνικής Άμυνας θα καθορισθούν οι λεπτομέρειες που αφορούν τη χορήγηση στα μέλη των Ενώσεων Ειδικού Δελτίου Ταυτότητας Εφέδρου σε εφεδρεία Αξιωματικού. 